Sá sjaldgæfi atburður varð á bænum Nýjabæ í Bæjarsveit í Borgarfirði í nótt að þar kastaði hryssa tveimur folöldum . Hin ellefu vetra gamla Glódís frá Nýjabæ var eina ókastaða hryssan á bænum í gær , en í morgun tók heimilisfólkið eftir að fjölgað hafði í hólfinu þar sem hryssurnar voru á beit . Þegar að var gáð reyndist Glódís hafa kastað tveimur folöldum , hesti og hryssu , sem bæði voru komin á fætur og á spena , en folöldin eru undan stóðhestinum Skálmari frá Nýjabæ . Í Nýjabæ hefur verið stunduð hrossarækt í áratugi , en að sögn Ólafar K. Guðbrandsdóttur bónda er þetta í fyrsta sinn sem þar fæðast tvíburafolöld . Hún vissi um tilfelli þess að við sónarskoðun að hausti hafi fundist tvíburafóstur , sem hryssan hefði miss um miðja meðgöngu . Algengast er að ef hryssa fær tvö folöld þá misfarist þau . Hryssunni og folöldunum hennar í Nýjabæ heilsast vel .